*Мәктәп туры*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәренең ҖАВАПЛАРЫ**

**2023-2024 нче уку елы**

**7 нче сыйныф**

**Максималь балл – 48**

**I. ТЕСТ (16 балл)**

|  |  |  |  |  |  |  |  |
| --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 |
| **1** | **3** | **3** | **1** | **3** | **2** | **3** | **1** |

**III. Теоретик бирем.**

Алмашлыклар турында языгыз, мисаллар китерегез. (**5 балл**)

Укучы мәктәп программасы, дәреслекләрдә бирелгән материалны мөмкин кадәр тулы чагылдырган очракта, мисаллар белән дәлилләгәндә, биремгә иң югары балл куела. Төгәлсезлекләрнең күләменә карап, баллар саны киметелә. Мәгълүмат бөтенләй булмаган очракта, укучыга 0 балл куела.

**IV. Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(5 балл)**

Моннан өч ел (алдан / **элек** / борын), сентябрь башында ук, әллә нишләп кинәт кенә катырып җибәрде. Гомер булмаган хәл. Әле кичтән генә җып-җылы иде, (кебек / **югыйсә** /имеш). Иртән торып тышка чыксам, исем китте: җир шытырдап каткан, баскыч (**култыксалары** / ишеге / таяклары) җем-җем килә. Арка үзәгем (шапылдап / **дерелдәп** / уянып) куйгач кына исемә килдем. Инде кереп китим дисәм, әллә каян таш йөрәкләрне тетрәндерерлек тавыш ишетелде. Ачыргаланыплар кычкырды Торна күле ягында бер кошкай. Бер генә кычкырды да тынды бу... Йөрәгем өзелеп төште, дип торам. Хәерле нәрсә түгел бу, дим үземә-үзем. Тиз генә өйгә кереп өскә кидем дә, күл (арасына / **буена** /аръягыннан) киттем. (*Әхмәт Дусайлы*)

2. Шигырьне укыгыз һәм күп нокталар урынына тиешле хәрефләрне куегыз. **(5 балл)**

Мин бә**х**етне кайдан алырмын,

Туган йорттан китсәм гом**е**ргә?

Таш булып мин җансыз калырмын,

Сүз югал**ы**р минем тел**е**мдә.

Бер көн артык миңа мең елдан,

Айда т**ү**гел, туган илемдә! (*Н. Дәүли*)

3. Шигырьдән шарт фигыльне күчереп языгыз. (**3 балл**)

**китсәм**

4. Тойгылы җөмләне күчереп языгыз. (**3 балл**)

Бер көн артык миңа мең елдан, Айда түгел, туган илемдә!

5. *Калырмын* сүзен мәгънәле кисәкләргә аерып языгыз, шартлы билгеләр белән күрсәтегез. **(3 балл)**

кал – тамыр, -ыр – мөнәсәбәт белдерүче кушымча, билгесез киләчәк заман хикәя фигыль күрсәткече, -мын – 1 зат берлек сан кушымчасы – мөнәсәбәт белдерүче кушымча

6. “Табигатьне сакла һәм ярат!” темасына 8 җөмләдән торган инша языгыз. (**8 балл**)