*Мәктәп туры*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәренең ҖАВАПЛАРЫ**

**2023-2024 нче уку елы**

**9 нчы сыйныф**

**Максималь балл –52**

**I. ТЕСТ (16 балл)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
| **3** | **3** | **2** | **2** | **2** | **3** | **3** | **3** | **туклану** | **вакыт** |

**III. Теоретик бирем.**

Тезмә кушма җөмлә турында языгыз, мисаллар китерегез. (**5 балл**)

Укучы мәктәп программасы, дәреслекләрдә бирелгән материалны мөмкин кадәр тулы чагылдырган очракта, мисаллар белән дәлилләгәндә, биремгә иң югары балл куела. Төгәлсезлекләрнең күләменә карап, баллар саны киметелә. Мәгълүмат бөтенләй булмаган очракта, укучыга 0 балл куела.

**IV. Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(5 балл)**

Яшәгән, ди, бер колын. Ул Йолдызкай атлы икән, ә әнкәсенең исеме Чуаралма булган.

Көннәрдән бер көнне Йолдызкайның әнисе Чуаралманың туган көне килеп (җитте / **җиткән** / җитәчәк). Туган көн җиткәч, котларга кирәк бит инде. Ә котлар өчен бүләк (әйбәт / **кирәк** / ихтыяр). Йолдызкай, әнкәсен туган көне белән котларга нинди бүләк алып кайтыйм икән дип, бик уйланган, ди. Озак кына уйлана торгач, ул: «Чәчәктән дә яхшысы булмас», – ( диде / **дигән** /ди).

Йолдызкайның әнкәсе Чуаралма бигрәк тә шәмәхә төсендәге кыңгырау чәчәкләрен ярата икән. Муенындагы җиз кыңгыравы да, яңгырларда шәмәхәләнеп, шул чәчәккә (**охшап** / ошап / ярап) тора, ди. Ул аны матурлык өчен генә түгел, ә бәлки колынкае адашканда шул кыңгырау тавышына килсен дип (куеп / **асып** / элеп) йөрткән. (*Ә. Гаффар*)

2. Шигырьне укыгыз һәм күп нокталар урынына тиешле хәрефләрне куегыз. **(6 балл)**

Бә**х**етлеме кеше дөн**ь**яда?

Ай туганда җиргә туса да <....>

Бишегендә көл**е**п ятканда

Күз ти**я**рлек матур булса да,

Туган җирен анам димәсә,

Анам ди**е**п янып көймәсә,

Чишмә суын учлап эчкәндә

Йөрәгендә шатлык сизмәсә,

Нигә туган кеше дөн**ь**яга? (*Н. Дәүли*)

3*. Нигә туган кеше дөн ... яга?* җөмләсенең баш кисәкләрен күчереп языгыз. (**2 балл**)

**туган - хәбәр, кеше - ия**

4. *Сизмәсә* сүзен мәгънәле кисәкләргә аерып языгыз, шартлы билгеләр белән күрсәтегез (**3 балл**)

**сиз – тамыр, мә – мөнәсәбәт белдерүче кушымча, фигыльдә юклык кушымчасы; -сә – шарт фигыль күрсәткече, мөнәсәбәт белдерүче кушымча**

5. Шигырьнең икенче юлындагы *<....>* тамгасы урынына куелырга тиешле тыныш билгесен языгыз **(2 балл)**

**өтер**

6. “Өлкәннәргә хөрмәт – үзеңә хөрмәт” темасына 9 җөмләдән торган инша языгыз. (**9 балл**)